આ સંસારમાં માણસના શોખની વિવિધતાનો કોઈ પાર નથી. કોઈને વાંચવાનો શોખ તો કોઈને લખવાનો, કોઈને નદીનાળાં-ડુંગરામાં ભમવાનો શોખ હોય તો કોઈને સાગરના ખોળે સફર, સહેલગાહ કરવાનો શોખ હોય છે. જગતમાં જેટલી પ્રવૃત્તિઓ છે તે સૌની પાછળ પડનાર કોઈ ને કોઈ તો હોય જ છે. અને આ જગતમાં કેટલીક એવી વ્યક્તિઓ પણ જોવા મળે છે કે જેમના શોખની જગતને કશી જ કદર હોતી નથી. તેમ છતાં તેઓ તો તલ્લીનતાથી પોતાની શોખની પ્રવૃત્તિમાં ઓતપ્રોત બની જાય છે. આવા જ એક કલાકાર છે સિરાઝ રંગવાલા. રંગમંચ, હિન્દી ફિલ્મ તથા ટેલિલિઝનના કલાકાર હાસ્યની પ્રવૃત્તિ દ્વારા અન્યના જીવનને હળવુંફૂલ બનાવી રહ્યા છે.